**Potpisan Aneks Protokola sa petog zasijedanja Mješovite komisije za naučnu i tehnološku saradnju između Crne Gore i Republike Slovenije**

Obavještavamo rukovodioce projekata, odobrene po Konkursu za sufinansiranje naučne i tehnološke saradnje između Crne Gore I Republike Slovenije za period 2018-2020. godine, da su dvije strane potpisale Aneks Protokola i dogovorile sljedeće:

1. Usljed trenutne zdravstvene situacije u svijetu izazvane kovid pandemijom, SARS-CoV-2 (COVID-19), obje strane su se dogovorile da se realizacija planiranih posjeta istraživača u okviru odobrenih bilateralnih projekta na osnovu navedenog protokola i priloga 2 (trajanje projekata od 1. avgusta 2018. do 31. jula 2020. godine), produži za jednu godinu**, do 31. jula 2021. godine**. Posjete istraživača mogu se vršiti u granicama već odobrenih novčanih iznosa.

2. U skladu sa tačkom 5. Protokola sa petog zasijedanja Mješovite komisije za naučnu i tehnološku saradnju između Crne Gore i Republike Slovenije, potpisanog 6. jula 2018. godine, strane su objavile Konkurs za bilateralne projekte za period 2020-2022. godinu, sa predviđenim početkom realizacije bilateralnih projekata 1. jula 2020. godine. S obzirom na već spomenutu zdravstvenu situaciju vezanu za kontrolu širenja zarazne bolesti SARS-CoV-2 (COVID-19), strane su saglasne da se predvidi implementacija bilateralnih projekata od 1. januara 2021. godine.

Sve ostale odredbe Protokola sa petog zasijedanja Mješovite komisije za naučnu i tehnološku saradnju između Crne Gore i Republike Slovenije, potpisanog 6. jula 2018. godine, ostaju nepromijenjene.